નવી શોધ છે અને ગહન વિષય છે, પણ આપણને ‘વૉશિંગ્ટન પોસ્ટ’માં કે અન્ય અખબારમાં આવા ખરેખર સનસનાટીભર્યા સંશોધનના અહેવાલો વાંચીને એવો વિચાર જરૂર આવે કે આપણા ધર્મગ્રંથો-સંત સાંઈઓ મનને જીતવાની વાત આટલી અગત્યની ગણાવતા રહ્યા છે, તેનું રહસ્ય કદાચ આ જ નહીં હોય? સુખ અને દુ:ખ મનનાં જ કારણ છે તેવા વિધાનમાં ઊંડે ઊંડે વૈજ્ઞાનિક સત્ય જ પડેલું હોય તેમ ના બને? મનની પારાવાર શક્તિની ક્ષિતિજો નવાં નવાં સંશોધન સાથે વિસ્તરતી જ જાય છે.